**Årsberetning for Østfold Redaktørforeningen 2019**

På årsmøtet 4. mars 2019 ble det sittende styret gjenvalgt. Styret består av:

Leder: Øivind Lågbu, Fredriksstad Blad

Sekretær: Grete Ruud, NRK Østfold

Kasserer: Geir Ola Eggen, Fredriksstad Blad

Vararepresentanter: Pål Enghaug, Moss Avis og Petter Kalnes, Sarpsborg Arbeiderblad

Revisor Jon Jacobsen, Fredriksstad Blad

Valgkomite: Svein Jonassen, Fredriksstad Blad og Anne Sterri Harestad, Smaalenene

Styret har hatt ett styremøte i 2019, 12. september.

ØR har for tiden 21 yrkesaktive medlemmer og 12 pensjonister.

ØR hadde ikke julebord i 2019 men vi hadde en julelunsj i Halden for medlemmene.

I løpet av 2019 har vi hatt to åpne møter og felles prisutdeling sammen med ØJ.

**4. mars** arrangerte ØJ og ØR et åpent møte i Litteraturhuset i Fredrikstad med tema: Svikter  
lokalpressen sitt samfunnsoppdrag?  
Innledere/paneldeltagere var  Eirik Lysholm, redaktør i Demokraten, Anders Opdahl,  
konserndirektør med ansvar for innhold og produkt, Amedia, Anne Sterri Harestad,  
nyhetsredaktør i Smaalenenes Avis, Ellen Ophaug, journalist i Fredriksstad Blad, Tage  
Pettersen, stortingsrepresentant for Høyre, mediepolitisk talsmann for Høyre og Ragnhild K.  
Olsen, medieanalytiker, doktorgradsstipendiat.  
Det var nærmere 100 fremmøtte til debattmøtet og i tillegg fulgte cirka 110 møtet på nett,  
møtet ble streamet av Fredriksstad Blad.    
  
**4. september** arrangerte ØJ og ØR debattmøte i Askim.  
Temaet var opprettelsen av den nye storkommunen Indre Østfold og de utfordringer som en  
større kommune får for innsyn for innbyggerne og offentlighet.   
Her var det cirka 50 fremmøte, i tillegg fulgte over 200 sendingen på nett, møtet ble streamet  
av Smaalenenes Avis.

**30. oktober** hadde ØJ og ØR et åpent møte, i Fredriksstad Blads lokaler, med foredrag om  
NRK Østfolds nye status i Viken (ved Grete Ruud) og utdeling av pressepriser. Det var rundt  
40 fremmøtte til møtet.  
ØRs hederspris «Klapp på skuldra» ble utdelt for fjerde gang. Det var tidligere sjefsredaktør René Svendsen i Fredriksstad Blad som fikk prisen. Prisen er en hederspris som ifølge statuttene skal gå til den eller dem som har utmerket seg spesielt gjennom et vellykket prosjekt, en spesiell innsats og/eller langvarig arbeid i Østfolds medier. Det er ingen automatikk i at dette skal være en pris for lang og tro tjeneste.  Det er opprettet en egen jury som vurderer forslag til kandidater.

ØR og ØJ vurderer nå å gjøre mer ut av prisutdelingene ved å arrangere en årlig mediefest,  
med debatt og musikk i tillegg til prisutdelinger, fra 2020. ØJ og ØR samarbeider om planlegging av dette arrangementet. Som skal være i september 2020.

**3. juni** inviterte ØR og Sykehuset Østfold til møte med Hege Gjessing, den nye  
sykehusdirektøren i Østfold, i NRK Østfolds lokaler.   
Noen av temaene som ble tatt opp på møtet var: Tilgjengelighet til kilder ved  
sykehuset, Erfaringer med innsynsbegjæringer og offentlighet, bruk av anonyme kilder,  
ordningen med 3-3-meldinger om alvorlige hendelser som opphørte 15. mai og informasjon  
om tilstand/status på pasienter ved ulykker på offentlig sted.  
Seks av Østfold Redaktørforenings medlemmer stilte på møtet med sykehusdirektøren og  
sykehusets informasjonssjef.

Fredrikstad 10. mars 2020

Øivind Lågbu, leder, Østfold Redaktørforening